Forslag om forlængelse af rammeaftale i forbindelse med udbud af mindre 
håndværkerydelser 
Sagsfremstilling 
7.      Forslag om forlængelse af rammeaftale i forbindelse med udbud af mindre 
håndværkerydelser  
                                                                                                                        Åbent 
Sagsnr.: 326-2013-23201       J.nr.: 82.07.00            Gertrud Schou.: 326-2015-308864 
  
[adresse] 
På baggrund af et dialogmøde med håndværkere i januar 2013, hvor Kalundborg Kommune meddelte, at der ville 
blive udarbejdet klare retningslinjer omkring udbud af håndværksydelser, blev der udarbejdet nedenstående entydige
retningslinjer omkring udbud af bygge- og anlægsopgaver, der dels er reguleret af den danske tilbudslov, dels EU’s 
udbudsdirektiv. 
  
Fremtidige udbudsprocedurer opererer med fem grupperinger af bygge- og anlægsopgaver: 
1. Op til 50.000 kr.: Mindre håndværksydelser omfattende service samt drifts- og vedligeholdsopgaver af 
kommunens bygningsmasse  
2. Over 50.000 kr. til 300.000 kr.: Udbydes via kommunens hjemmeside, hvor relevant information vil fremgå 
3. Over 300.000 kr. til 3.000.000 kr.: Udbydes i underhåndsbud, hvor de firmaer der indbydes, vælges fra de 
interessetilkendegivelser, som er indsendt via hjemmesiden 
4. Over 3.000.000 kr. til 37.245.500 kr.: Udbydes i offentligt udbud med prækvalifikation 
5. Over 37.245.500 kr.: Udbydes i EU-udbud 
  
Akutte opgaver op til 300.000 kr. er undtaget af ovennævnte for at minimere eventuelle følgeskader på kommunens 
bygninger. 
  
For så vidt angår konkurrenceudsættelsen af mindre håndværksydelser på op til 50.000 kr. pr. opgave blev disse 
opgaver udbudt i 2014, og der blev efterfølgende indgået rammeaftaler inden for en kontraktperiode fra den 15. april 
2014 til den 15. april 2016 med mulighed for forlængelse i 2 x 1 år. 
  
Administrationen foreslår, at kommunen udnytter muligheden for et års forlængelse af rammeaftalerne, og at 
administrationen sammen med Erhvervsrådet/Håndværker Dialogforum evaluerer i foråret 2016. 
  
BEHANDLING 
Teknik- og Miljøudvalget.                    
  
INDSTILLING 
Chefen for Vej, Ejendom og Affald indstiller, 
· at de gældende rammeaftaler for mindre håndværkerydelser på op til 50.000 kr. pr. opgave forlænges i første 
omgang i ét år således, at aftalerne gælder frem til den 15. april 2017, og 
· at ordningen evalueres i 2016 med Håndværker Dialogforum. 
  
ØKONOMISKE KONSEKVENSER 
Ingen økonomiske konsekvenser.  
Opgaverne er indeholdt i driftsbudgettet til udvendig vedligeholdelse af kommunale bygninger.  
  
  
  
Teknik- og Miljøudvalgets møde den 5. november 2015: 
Udvalget vedtog at tiltræde indstillingen fra chefen for Vej, Ejendom og Affald. 
